Nr. L 95/28 De Europæiske Fællesskabers Tidende 14. 4. 83 KOMMISSIONENS FORORDNING (EØF) Nr. 862/83 af 13. april 1983 om ændring af forordning (FØF) nr. 1348/81 om gennemførelsesbestemmelser til Rådets forordning (EØF) nr. 1970/80 om almindelige gennemførelsesbestem- melser vedrørende foranstaltninger til fremme af forbruget af olivenolie i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/ EØF af 22. september 1966 om oprettelse af en fælles markedsordning for fedtstoffer ()), senest ændret ved forordning (EØF) nr. 1413/82 (?), særlig artikel 11, stk. 8, under henvisning til Rådets forordning (EØF) nr. 1970/80 af 22. juli 1980 om almindelige gennemførel- sesbestemmelser  vedrørende — foranstaltninger — til fremme af forbruget af olivenolie i Fællesskabet (?), særlig artikel 4, og ud fra følgende betragtninger : Ifølge artikel 1, stk. 1, i Kommissionens forordning (EØF) nr. 1348/81('), skal programmet vedrørende foranstaltningerne til fremme af forbruget af olivenolie i Fællesskabet gennemføres i løbet af en periode på højst 12 måneder fra kontrakternes indgåelse ; det kan på grund af omstændigheder, som kontrahenten ikke er ansvarlig for, vise sig at blive usædvanlig vanskeligt for denne at overholde den oprindeligt fastsatte frist ; der bør derfor åbnes mulighed for under visse omstændigheder at forlænge fristen ; de i denne forordning fastsætte foranstaltninger er i overensstemmelse med udtalelse fra Forvaltningskomi- teen for Fedtstoffer — UDSTEDT FØLGENDE FORORDNING : Artikel 1 I artikel 1, stk. 1, i forordning (EØF) nr. 1348/81 indsættes mellem første og andet afsnit : »Dog kan Kommissionen forlænge gennemførelsesfri- sten, såfremt kontrahenten indgiver anmodning herom til Kommissionen og godtgør, at det på grund af usæd- vanlige omstændigheder, som han ikke er ansvarlig for, ikke er muligt for ham at overholde den oprinde- ligt fastsatte frist«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1983. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. april 1983. (!) EFT nr. 172 af 30. 9. 1966, s. 3025/66. (?) EFT nr. L 162 af 12. 6. 1982, s. 6. (?) EFT nr. L 192 af 26. 7. 1980, s. 5. () EFT nr. L 134 af 21. 5. 1981, s. 17. På Kommissionens vegne Poul DALSAGER Medlem af Kommissionen